202 
alakú s benne csavarodott állapotban fekszik a vas deferens vége, vagyis a 
cirrus, a melynek egy kis részlete sokszor a porus genitalison kivül van. Kü- 
lönösen olyan proglottisokon szembetünő ez, a melyeknek lateralis szélét 
a cirrus-zacskó kidomborítja. A cirrus-zacskó mögött fekszik a többszörösen 
csavarodott vas deferens (3. ábra v) csőhálózata, mely a proglottis elülső 
része felé ívalakban nyúlik. A herék (3. ábra h) gömbölyded képletek, me- 
lyek a proglottis közepét foglalják el s egy csőhálózat (vas efferens) útján 
összeköttetésben állanak a vas deferenssel. 
A vagina (3. ábra va) mint csőalakú képlet a porus genitalistól ívalak- 
ban halad a proglottis közepe, illetőleg hátulsó része felé, miközben orsó- 
alakú duzzanatba, a receptaculum seminisbe (3. ábra rs) megy át s azontúl 
ismét csőalakú szervvé, petevezetékké lesz s körülveszi a tojásdad héjmirigy 
(3. ábra hm), a mely hólyagcsásszerkezetű és a szíkmirigy (3. ábra szm) 
előtt foglal helyet. A vagina két oldalán találjuk a szárnyszerűen elterülő s 
csoportos mirigyekből álló ágazatos ovariumot (3. ábra ov), mig a szikmi- 
rigy, mint több szabálytalan lebenyből álló képlet, a héjmirigy előtt foglal 
helyet. 
A hosszanti vízedénytörzsek (3. ábra ca) tágas csövek alakjában a 
proglottisok lateralis szélei mellett haladnak, a haránttörzsek pedig úgy 
helyezvék el, hogy a proglottisok összetapadási helyének megfelelően, 
vagyis a két egymás után következő proglottis határában haladnak s a 
hosszanti törzsek közelében öblösebbek, ellenben a proglottis középvonala 
felé elvékonyodnak. 
A viízedénytörzsek és a mirigyek közötti tért az uterus tölti ki, a mely 
míg üres, hálózatos képlet alakjában látható a herék között; ha azonban 
megtelik termékenyített petékkel, akkor ágai kiöblösödnek s ezek nyomása 
folytán a többi szaporító szervek mindinkább sorvadnak, úgy hogy az utolsó 
érett, vagy már levált proglottisokban csak az atrophiában levő cirrusburok, 
a vas deferens elvékonyodott csőhálózata, a vagina és a hasonlóképen elvé- 
konyodott receptaculum seminis ismerhetők meg, ellenben a herék, ova- 
riumok stb. alig fedezhetők fel. Az uterus egyes elágazódásai ilyenkor 
mintegy capsulákká alakulnak át, a melyek azonban csak egy-egy petét 
tartalmaznak. 
A peték gömbölydedek, 52—553 pw nagyságúak s a bennök levő és hat 
horoggal felszerelt ébrények 42 w nagyságúak és kettős héjjal vannak 
körülvéve. Az embryonalis horgok állása kétféle, a mennyiben vagy az egyik 
polusban vannak azok egy, alapjával az ébrény burka felé néző háromszög- 
ben csoportosítva, vagy pedig kettő-kettő harántul a burok közelében két 
oldalt, kettő pedig ezek között mintegy függőlegesen helyeződik el. 
A leirásból kitünik, hogy ezen általam talált galandféreg olyan lénye- 
gesen különbözik a Dipylidium caninumtól, hogy azzal összecserélni nem 
is lehetne. Sokkal közelebb áll azonban a DramaRE-tól leírt alakokhoz. 
